CELEX: C2005/069/39
Language: lv
Date: 2005-03-19 00:00:00
Title: lieta T-483/04: Prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko Armour Pharmaceutical Company iesniedza 2004. gada 8. decembrī

19.3.2005   
            
            
               LV
            
            
               Eiropas Savienības Oficiālais Vēstnesis
            
            
               C 69/21
            
         Prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko Armour Pharmaceutical Company iesniedza 2004. gada 8. decembrī
   (lieta T-483/04)
   (2005/C 69/39)
   valoda, kurā tika iesniegta prasība - franču
   Eiropas Kopienu Pirmās instances tiesā 2004. gada 8. decembrī izskatīšanai ir iesniegta prasība pret Iekšējā tirgus saskaņošanas biroju (preču zīmes, paraugi un modeļi) (ITSB), ko cēla Armour Pharmaceutical Company, Bridgewater (ASV), kuru pārstāv Richard Gilbey, avocat.
   
   
      Teva Pharmaceutical Industries Limited ir arī puse procesā Apelāciju ceturtajā padomē.
   Prasītājas prasījumi Pirmās instances tiesai ir šādi:
   
               1.
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju ceturtās padomes 2004. gada 7. septembra lēmumu (lieta R 295/2003-4) un apstiprināt Iebildumu nodaļas 2003. gada 28. februāra lēmumu, ar ko pilnībā apmierināti iebildumi;
            
         
               2.
            
            
               piespriest atbildētājam atlīdzināt izdevumus.
            
         Pamati un galvenie argumenti
   
               Kopienas preču zīmes pieteikuma iesniedzējs:
            
            
               Teva Pharmaceutical Industries Limited
            
         
               Attiecīgā Kopienas preču zīme:
            
            
               Vārdiska preču zīme “GALZIN” attiecībā uz precēm, kas ietilpst 5. klasē (farmaceitiskie preparāti Vilsona slimības ārstēšanai – pieteikums Nr. 1 606 102)
            
         
               Iebildumu procesā pretstatītās preču zīmes vai apzīmējuma īpašnieks:
            
            
               Prasītāja
            
         
               Pretstatītā preču zīme vai apzīmējums:
            
            
               Valsts vārdiska preču zīme “CALSYN” attiecībā uz precēm, kas ietilpst 5. klasē (farmaceitiskie un medicīniskie preparāti un, jo īpaši, preparāti uz kalcija bāzes – Francijas preču zīme Nr. 1 226 303)
            
         
               Iebildumu nodaļas lēmums:
            
            
               Apmierināt iebildumu
            
         
               Apelāciju padomes lēmums:
            
            
               Atcelt iebildumu nodaļas lēmumu
            
         
               Izvirzītie pamati:
            
            
               Regulas (EK) Nr. 40/941 43. panta 2. punkta kļūdaina interpretācija, jo netika ņemts vērā pieprasīto preču kopums un netika veikts abu preču zīmju visaptverošs salīdzinājums. Preces, kuras aptver abas konfliktējošās preču zīmes, ir līdzīgas.